Loge (kuu)

Loge on Saturni kaaslane. Loge avastajad on Scott Sheppard, David Jewitt, Jan Kleyna ja Brian Marsden, kes kuu olemasolust 26. juunil 2006 teatasid. Avastus tehti vaatlusandmete põhjal, mis saadi ajavahemikul  2004. aasta jaanuarist kuni aprillini. Loget nimetatakse vahel ka nimega Saturn XLVI ning esmane ajutine nimi oli tal S/2006 S 5.

Loge on umbes 6-kilomeetrise läbimõõduga ja teeb ühe tiiru ümber Saturni 1314,364 ööpäevaga, olles sellest keskmisel kaugusel 23 142 000 km. Orbiidi kalle ekliptika tasandi suhtes on 166,5° (Saturni ekvaatori tasandi suhtes 165,3°) ning ta tiirleb Saturni pöörlemisele vastupidises suunas. Orbiidi ekstsentrilisus on 0,1390.

See kuu nimetati 2007. aasta aprillis skandinaavia mütoloogiasse kuuluva hiiu Fornjóti poja Loge järgi (ka Logi, samuti hiid, vahel ajatakse segamini jumalus Lokiga).

Välislingid
 MPEC 2006-M45: Eight New Satellites of Saturn (avastamisest, andmeid)

Saturni kuud